เรื่องร้องเรียน: มีร้านค้าตั้งหรือวางขายของบนทางเท้าเป็นประจำทุกวันในตอนเย็น ตั้งแต่เวลา 20.00น.-00.00 น. จึงอยากให้ช่วยจัดระเบียบ เพื่อที่จะได้ใช้ทางเท้าเป็นปกติ
การดำเนินการของเจ้าหน้าที่: สำนักงานเขตบางขุนเทียน ได้ดำเนินการแก้ไขปัญหาตามเรื่องร้องเรียน ดังนี้ 1. ลงพื้นที่โฆษณาประชาสัมพันธ์ให้บุคคลที่ตั้งวางสิ่งของหรือจำหน่ายสินค้าทราบถึงข้อกฎหมายและสิ่งที่จะต้องปฏิบัติตามกฎหมาย อันเป็นกระบวนการแรกที่กฎหมายกำหนดให้เจ้าหน้าที่จะต้องดำเนินการตามมาตรา 44  2.ว่ากล่าวตักเตือนและสั่งให้แก้ไขหรือขจัดความสกปรก หรือความไม่เป็นระเบียบหรือความไม่เรียบร้อยให้หมดไป 3.เมื่อดำเนินการตามข้อ 1 และข้อ 2 แล้ว มีการฝ่าฝืนคำตักเตือนของเจ้าหน้าที่ จึงได้เชิญมาพบเพื่อดำเนินคดีตามกฎหมาย เจ้าหน้าที่จึงได้ทำการเปรียบเทียบปรับ ในข้อหา ปรุงอาหาร ขายหรือจำหน่ายสินค้าบนถนน หรือในสถานสาธารณะตามมาตรา 20  แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535 รายละเอียดปรากฏตามใบเสร็จที่แนบ    ทั้งนี้ ทางสำนักงานเขตบางขุนเทียน จะมอบหมายเจ้าหน้าที่ดำเนินการกวดขัน การตั้งวางสิ่งของหรือจำหน่ายสินค้าในที่สาธารณะอย่างต่อเนื่องและจัดหามาตรการผลักดันผู้ค้าและลดจำนวนผู้ค้าโดยให้เข้าทำสัญญาเช่ากับเจ้าของกิจการที่จะเปิดศูนย์อาหารต่อไปครับ
ความเห็นของผู้แจ้ง: โกหกประชาชน  ปัญหายังไม่ได้รับการแก้ไข ทุกอย่างยังเหมือนเดิม
พื้นที่: แขวงแสมดำ เขตบางขุนเทียน กรุงเทพมหานคร